अंधेरे में देनी पड़ी परीक्षा
सेंट्रल कंट्रोल रूम से प्रदेश के 300 परीक्षा केंद्रों पर लाइव मॉनिटरिंग
राजस्थानमाध्यमिक शिक्षा बोर्ड ने परीक्षा में नकल की रोकथाम के लिए और परीक्षा केंद्र पर किसी भी प्रकार की अप्रिय घटना की तुरंत जानकारी के लिए एक सेंट्रल कंट्रोल रूम की स्थापना की है। इस कंट्रोल रूम में बैठे कार्मिक प्रत्येक जिले में परीक्षा केंद्रों पर लगे सीसीटीवी कैमरों के माध्यम से लाइव निगरानी कर रहे हैं। इसकी शुरुआत 12वीं और वरिष्ठ उपाध्याय की परीक्षा से हो गई है।
बोर्ड द्वारा 33 कंप्यूटरों को ऑनलाइन जोड़ा गया है। इनकाे प्रदेश के उन 300 परीक्षा केंद्रों से कनेक्ट किया गया है, जहां सीसीटीवी कैमरे लगाए गए हैं। इन केंद्रों पर चल रही परीक्षा को बोर्ड द्वारा लाइव देखने का दावा किया जा रहा है। यहां बैठे कार्मिक प्रत्येक जिले से परीक्षा केंद्रों की स्थिति काे देख रहे हैं। इस व्यवस्था के अच्छे नतीजे आने की संभावना है। बोर्ड ने यह भी व्यवस्था की है कि जिस फर्म को यह ठेका दिया गया है, यदि इन 33 में से किसी जिले या अधिक जिलों के लाइव रिकॉर्ड उपलब्ध नहीं होते हैं, तो उसकी राशि काटी जाएगी।
बोर्ड प्रबंधन चाहता है कि वर्ष 2017 की परीक्षाएं निर्विघ्न संपन्न हों और किसी प्रकार की अव्यवस्था परीक्षा केंद्रों पर हों। साथ ही मोबाइल एप से भी केंद्राधीक्षकों काे जोड़ा गया है। किसी भी प्रकार की अव्यवस्था पर तुरंत एक्शन लिया जा सकेगा। परीक्षा प्रश्नपत्र सही खुले और उनका सही वितरण हो। परीक्षा केंद्रों पर नकल हो, इसके लिए यह सब कवायद की जा रही है। बोर्ड अध्यक्ष प्रो. बीएल चौधरी ने कहा है कि परीक्षा प्रश्नपत्रों की सुरक्षा बोर्ड का सबसे बड़ा लक्ष्य है। नकल हो, इसीलिए इलेक्ट्रॉनिक डिवाइस यथा मोबाइल आदि ले जाने पर परीक्षा केंद्रों में विद्यार्थियों के साथ ही परीक्षकों वीक्षकों पर भी रोक लगाई गई है।
पुष्कर|माध्यमिक शिक्षाबोर्ड की गुरुवार को शुरू हुई 12वीं बोर्ड की परीक्षा के दौरान पुष्कर में कई बार बिजली बंद हुई। इस कारण परीक्षार्थियों को असुविधा का सामना करना पड़ा। खास बात यह है कि गुरुवार को जब जिला शिक्षा अधिकारी (प्रथम) कैलाशचंद झंवर पुष्कर के राजकीय बालिका उच्च माध्यमिक विद्यालय के परीक्षा केंद्र का निरीक्षण कर रहे थे। उस वक्त भी लाइट बंद थी। ऐसे में उन्होंने टॉर्च की रोशनी में केंद्र का निरीक्षण किया। प्रधानाध्यापिका ने भी टॉर्च से रोशनी कर झंवर को परीक्षा केंद्र की जानकारी दी।
hin_Deva bho_Deva hin_Deva hin_Deva hin_Deva hin_Deva